turjo4nis/wikipedia-bn-dump-20250701 huggingface dataset:
আলেকজান্দ্রিয়া স্টেডিয়াম

আলেকজান্দ্রিয়া স্টেডিয়াম () হলো মিশরের আলেকজান্দ্রিয়া শহরের মহররম বে জেলায় অবস্থিত একটি বহুমুখী স্টেডিয়াম। ১৯২৯ সালে রাজা প্রথম ফুয়াদ স্টেডিয়ামটি নির্মাণ করেছিলেন। ২০১৬-২০১৭ সালে পুনর্নির্মাণ ও সংস্কারের পর আলেকজান্দ্রিয়া স্টেডিয়ামের ধারণক্ষমতা এখন ১৩,৬৬০ জন।

স্টেডিয়ামটি আল-ইত্তিহাদ ফুটবল দলের ঘরোয়া মাঠ হিসেবে ব্যবহৃত হয়, ১৯৫১ভূমধ্যসাগরীয় গেমসের উদ্বোধনী সহ কিছু আন্তর্জাতিক প্রতিযোগিতার ম্যাচ স্টেডিয়ামটিতে অনুষ্ঠিত হয়েছিলো। ১৯৮৬ এবং ২০০৬ আফ্রিকা কাপ অব নেশন্সের একটি মাঠ হিসেবে এটি ব্যবহৃত হয়েছিলো। পাশাপাশি ২০১৯ আফ্রিকা কাপ অব নেশন্সের গ্রুপ বি-এর ম্যাচগুলো এই স্টেডিয়ামেই আয়োজিত হয়েছিলো।

স্থাপত্যশৈলী 
রাশিয়ান স্থপতি ভ্লাদিমির নিকোহোসভ স্টেডিয়ামটির নকশা করেছিলেন, তিনি ইসলামি স্থাপত্য দ্বারা প্রভাবিত ছিলেন।

২০১৯ আফ্রিকা কাপ অব নেশন্স 
স্টেডিয়ামটি ২০১৯ আফ্রিকা কাপ অব নেশন্সের একটি মাঠ ছিলো। নিম্নোক্ত খেলাগুলো এই স্টেডিয়ামে খেলা হয়েছে:

চিত্রশালা

তথ্যসূত্র

বহিঃসংযোগ 
 আলেকজান্দ্রিয়া স্টেডিয়াম

আরও দেখুন 
 বুর্জ আল-আরব স্টেডিয়াম
 হারাস আল-হুদুদ স্টেডিয়াম
 আলেকজান্দ্রিয়ায় ক্রীড়া

মিশরের ফুটবল মাঠ
মিশরের বহুমুখী স্টেডিয়াম
আলেকজান্দ্রিয়ার স্টেডিয়াম
১৯২৯-এ সম্পন্ন ক্রীড়া মাঠ
১৯২৯-এ মিশরে প্রতিষ্ঠিত
২০১৯ আফ্রিকা কাপ অব নেশন্সের স্টেডিয়াম
জন মিলিংটন সিং

এডমান্ড জন মিলিংটন সিং (/sɪŋ/; ১৬ এপ্রিল ১৮৭১ - ২৪ মার্চ ১৯০৯) একজন আইরিশ নাট্যকার, কবি, লেখক, লোককাহিনী সংগ্রাহক এবং আইরিশ সাহিত্য পুনরুজ্জীবনের একজন প্রধান ব্যক্তিত্ব ছিলেন। তার সবচেয়ে পরিচিত নাটক দ্য প্লেবয় অব দ্য ওয়েস্টার্ন ওয়ার্ল্ড (১৯০৭) এর অস্পষ্ট সমাপ্তি, আইরিশ কৃষকদের চিত্রায়ন এবং প্যারিসাইডের আদর্শীকরণের কারণেনেতিবাচক পর্যালোচনা লাভ করে। অ্যাবি থিয়েটারে এটির উদ্বোধনের সময় ডাবলিনে প্রতিকূল শ্রোতা প্রতিক্রিয়া এবং দাঙ্গার দিকে পরিচালিত করে। অ্যাবে থিয়েটারটি তিনি ডব্লিউ বি ইয়েটস এবং লেডি গ্রেগরির সাথে সহ-প্রতিষ্ঠা করেছিলেন। তার অন্যান্য প্রধান কাজের মধ্যে রয়েছে ইন দ্য শ্যাডো অব দ্য গ্লেন (১৯০৩), রাইডার্স টু দ্য সি (১৯০৪), দ্য ওয়েল অব দ্য সেন্টস (১৯০৫), এবং দ্য টিঙ্কার্স ওয়েডিং (১৯০৯)।

যদিও তিনি একটি ধনী অ্যাংলো-আইরিশ পরিবার থেকে এসেছেন, তবে তার লেখাগুলি মূলত গ্রামীণ আয়ারল্যান্ডের শ্রমিক-শ্রেণির ক্যাথলিকদের নিয়ে, এবং যাকে তিনি তাদের বিশ্ব দৃষ্টিভঙ্গির অপরিহার্য পৌত্তলিকতা হিসাবে দেখেছিলেন। অসুস্থতার কারণে বাড়িতেই তার স্কুল পাঠ হয়েছিল। তার প্রথম দিকের আগ্রহ ছিল সঙ্গীতে, যার ফলে ট্রিনিটি কলেজ ডাবলিনে বৃত্তি এবং ডিগ্রি লাভ কারার পর সঙ্গীত অধ্যয়নের জন্য তিনি ১৮৯৩ সালে জার্মানিতে যান। ১৮৯৪ সালে তিনি প্যারিসে চলে যাওয়ার ফলে এই কর্মজীবনের পথ পরিত্যাগ করেন। পরে সেখানে তিনি কবিতা এবং সাহিত্য সমালোচনা শুরু করেন এবং ইয়েটসের সাথে দেখা করেন। পরে তিনি আয়ারল্যান্ডে ফিরে আসেন।

সাহিত্যকর্ম
 ইন দ্য শ্যাডো অব দ্য গ্লেন (১৯০৩)
 রাইডার্স টু দ্য সি (১৯০৪)
 দ্য ওয়েল অব দ্য সেন্টস (১৯০৫)
 দি আরান আইল্যান্ডস (১৯০৭)
 দ্য প্লেবয় অব দ্য ওয়েস্টার্ন ওয়ার্ল্ড (১৯০৭)
 দ্য টিঙ্কার্স ওয়েডিং (১৯০৯)
  পোয়েমস অ্যান্ড ট্রান্সলেশন্স (১৯০৯)
 দেয়ারড্রি অব দ্য সরৌস (১৯১০)
 ইন উইকলো অ্যান্ড ওয়েস্ট কেরি (১৯১২)

তথ্যসূত্র

বহিঃসংযোগ

 
 
 
 John Millington Synge Collection at the Harry Ransom Center
 
 
 

১৮৭১-এ জন্ম
১৯০৯-এ মৃত্যু
১৯শ শতাব্দীর পুরুষ লেখক
২০শ শতাব্দীর পুরুষ লেখক
আইরিশ অ্যাংলিকান
আয়ারল্যান্ডীয় পুরুষ কবি
আইরিশ পুরুষ নাট্যকার
হজকিন লিম্ফোমায় মৃত্যু
আয়ারল্যান্ডে ক্যান্সারে মৃত্যু
ট্রিনিটি কলেজ ডাবলিনের প্রাক্তন শিক্ষার্থী
প্যারিস বিশ্ববিদ্যালয়ের প্রাক্তন শিক্ষার্থী
রাথফার্নহামের ব্যক্তি
অ্যাবে থিয়েটার
ডাবলিন কাউন্টির লেখক
দারিদ্র্য বিমোচন দল

দারিদ্র বিমোচন দল মালদ্বীপের একটি রাজনৈতিক দল ছিল।  দলটি ৫ সেপ্টেম্বর ২০০৮ সালে নির্বাচন কমিশনে নিবন্ধিত হয়েছিল। নির্বাচন কমিশনের নির্দেশে দলটির নাম পরিবর্তন করে মালদ্বীপের লেবার পার্টি রাখা হয়েছে। দলটির সহ-সভাপতি ছিলেন আহমেদ সেলিম, যিনি বায়া অতোল্ল, আইদাফুশির সংসদ সদস্য ছিলেন, এখন তিনি মালদ্বীপের প্রগ্রেসিভ পার্টির সদস্য।

দলটি ২০১৩ সালে বিলুপ্ত হয়ে যায়।

তথ্যসূত্র 

২০১৩-এ বিলুপ্ত রাজনৈতিক দল
২০০৮-এ প্রতিষ্ঠিত রাজনৈতিক দল
মালদ্বীপের রাজনৈতিক দল
মালদ্বীপ সংস্কার আন্দোলন

মালদ্বীপ সংস্কার আন্দোলন () ছিল মালদ্বীপের একটি রাজনৈতিক দল যা আনুষ্ঠানিকভাবে ২০ নভেম্বর ২০১৯ সালে প্রতিষ্ঠিত হয়েছিল। নির্বাচন কমিশন ২ অক্টোবর ২০১৯ তারিখে গঠনের অনুমোদন দেয়। মালদ্বীপের প্রগ্রেসিভ পার্টির দিকনির্দেশনা নিয়ে আবদুল্লাহ ইয়ামিনের সাথে মতবিরোধের পরে এমআরএম ইউমনা মাউমুনের পিতা এবং সাবেক রাষ্ট্রপতি মাউমুন আব্দুল গাইয়ুম  এর প্রতিষ্ঠাতা পার্টির ধারণা করেছিলেন।

২৪ মে ২০২৩-এ, নির্বাচন কমিশন এমআরএম বিলুপ্ত করার সিদ্ধান্ত জারি করে, কারণ দলটি আইন দ্বারা বাধ্যতামূলকভাবে ন্যূনতম ৩,০০০ সদস্য বজায় রাখতে ব্যর্থ হয়েছিল।

ইতিহাস 
এমআরএম ছিল মাউমুন আবদুল গাইয়ুম দ্বারা প্রতিষ্ঠিত রাজনৈতিক দল, যিনি দলের প্রতিষ্ঠাতা হিসেবে এশিয়ার সবচেয়ে দীর্ঘ মেয়াদী রাষ্ট্রপতি ছিলেন। তিনি ২০০৫ সালে মালদ্বীপে রাজনৈতিক দলগুলিকে বৈধ করার সম্মতি দেওয়ার পরে দিভেহি রায়িথুঞ্জ পার্টি (ডিআরপি) প্রতিষ্ঠা করেন। তৎকালীন দলের নেতা আহমেদ থাসমিন আলীর সাথে তার বিরোধের কারণে তিনি ২০১১ সালের অক্টোবরে মালদ্বীপের প্রগ্রেসিভ পার্টি (পিপিএম) ত্যাগ করেন এবং প্রতিষ্ঠা করেন। তা সত্ত্বেও মাউমুন ২০১৭ সালে পিপিএম ত্যাগ করেন তার বিচ্ছিন্ন সৎ ভাই, সাবেক রাষ্ট্রপতি আবদুল্লাহ ইয়ামিনের সাথে নেতৃত্ব নিয়ে বিরোধের কারণে।

দল গঠনের অনুষ্ঠান ৭ নভেম্বর ২০১৯-এ অনুষ্ঠিত হয়েছিল যেখানে প্রাক্তন রাষ্ট্রপতি, মামুনকে দলের সভাপতি হিসাবে নিযুক্ত করা হয়েছিল। মালদ্বীপ সংস্কার আন্দোলন (এমআরএম) নির্বাচন কমিশনে ২০ নভেম্বর ২০১৯ তারিখে নিবন্ধনের আনুষ্ঠানিক শংসাপত্র পেয়েছে।

২ অক্টোবর ২০২১-এ এমআরএম এর কংগ্রেস অনুষ্ঠিত হয় এবং প্রাক্তন এমপি আহমেদ ফারিস মাউমুন এর সভাপতি নির্বাচিত হন এবং আইমিনাথ নাদিরা এবং শাজায়েল শিয়াম ডেপুটি হিসাবে নির্বাচিত হন।

তথ্যসূত্র 

মালদ্বীপের রাজনৈতিক দল
২০২৩-এ বিলুপ্ত রাজনৈতিক দল
২০১৯-এ প্রতিষ্ঠিত রাজনৈতিক দল
মালদ্বীপের ইসলামি রাজনৈতিক দল
মালদ্বীপ শ্রমিক ও সামাজিক গণতন্ত্রী দল

মালদ্বীপ লেবার অ্যান্ড সোশ্যাল ডেমোক্রেটিক পার্টি ২০১৯ সালে প্রতিষ্ঠিত একটি মালদ্বীপের রাজনৈতিক দল।

দল গঠনের জন্য একটি আবেদন আগস্ট ২০১৮ এ পূরণ করা হয়েছিল এবং নির্বাচন কমিশন অক্টোবর ২০১৮ এ অনুমোদন দিয়েছে। দলটি ২১ জানুয়ারী ২০১৯ তারিখে নিবন্ধিত হয়েছিল। ১ জুলাই ২০২২-এ নির্বাচন কমিশনার মালদ্বীপে রাজনৈতিক দলগুলির নিবন্ধনের জন্য প্রয়োজনীয় ৩,০০০ সদস্যের থ্রেশহোল্ডে পৌঁছাতে ব্যর্থ হওয়ার জন্য দলটিকে ভেঙে দিয়েছিলেন।

তথ্যসূত্র

বহিঃসংযোগ 

 টুইটারে মালদ্বীপ লেবার অ্যান্ড সোশ্যাল ডেমোক্রেটিক পার্টি

সামাজিক গণতন্ত্রী দল
২০১৮-এ প্রতিষ্ঠিত রাজনৈতিক দল
মালদ্বীপের রাজনৈতিক দল
২০২২-এ বিলুপ্ত রাজনৈতিক দল
রবার্ট ক্যাবেজ

রবার্ট পিওর ক্যাবেজ (২৮ নভেম্বর ১৯৪৮ - ২৪ ফেব্রুয়ারি ২০২০) ছিলেন একজন মার্কিন মনোরোগ বিশেষজ্ঞ, পণ্ডিত এবং লেখক, এলজিবিটি মানসিক স্বাস্থ্যের উপর তার বিস্তৃত প্রকাশনার জন্য পরিচিত, যার মধ্যে এই ক্ষেত্রের প্রথম দিকের এবং প্রভাবশালী পাঠ্যপুস্তকগুলির একটি সম্পাদনাও তিনি করেছেন। তিনি অ্যাসোসিয়েশন অফ গে অ্যান্ড লেসবিয়ান সাইকিয়াট্রিস্ট (এজিএলপি)  এবং গে অ্যান্ড লেসবিয়ান মেডিকেল অ্যাসোসিয়েশনের সভাপতি হিসেবে দায়িত্ব পালন করেছেন।

জীবনের প্রথমার্ধ 
ক্যাবেজ শিকাগো, ইলিনয়ে বড় হয়েছেন। তিনি ১৯৭০ সালে বিএস করে নটরডেম বিশ্ববিদ্যালয়ে যোগদান করেন এবং তারপর হার্ভার্ড মেডিকেল স্কুল থেকে ম্যাট্রিকুলেশন করেন। তিনি ১৯৯১ সালে সান ফ্রান্সিসকোতে চলে আসেন এবং পরবর্তী তিন দশক ধরে বে এরিয়াতে বসবাস ও কাজ করেন। ১৯৮০ এবং ১৯৯০-এর দশকে, তিনি এলজিবিটি লোকেদের মানসিক স্বাস্থ্য এবং এইচআইভি/এইডস সম্পর্কিত মানসিক স্বাস্থ্যের বিষয়ে কাজ করেছেন, শিক্ষা দিয়েছেন এবং লিখেছেন।

তথ্যসূত্র 

১৯৪৮-এ জন্ম
২০২০-এ মৃত্যু
ক্যালিফোর্নিয়ার চিকিৎসক
২১শ শতাব্দীর মার্কিন চিকিৎসক
২০শ শতাব্দীর মার্কিন চিকিৎসক
ক্যালিফোর্নিয়া বিশ্ববিদ্যালয়, সান ফ্রান্সিস্কোর শিক্ষক
ইলিনয়ের চিকিৎসক
হার্ভার্ড মেডিক্যাল স্কুলের প্রাক্তন শিক্ষার্থী
সান ফ্রান্সিসকো বে এরিয়ার বিজ্ঞানী
শিকাগোর বিজ্ঞানী
ইলিনয়ের এলজিবিটিকিউ ব্যক্তি
এলজিবিটিকিউ শিক্ষায়তনিক
নটরডেম বিশ্ববিদ্যালয়ের প্রাক্তন শিক্ষার্থী
মার্কিন মনোরোগ বিশেষজ্ঞ
মালদ্বীপের প্রধানমন্ত্রী

মালদ্বীপের প্রধানমন্ত্রী ছিলেন মালদ্বীপ সালতানাত এবং মালদ্বীপ প্রজাতন্ত্রের একটি সরকারি পদ।

মালদ্বীপের প্রধানমন্ত্রী 

ইব্রাহিম দোশিমেনা কিলেগেফান ১৮৮৩ থেকে ১৯২৫ সালের মধ্যে তিনবার প্রধানমন্ত্রী হিসেবে দায়িত্ব পালন করেন। আবদুল মজিদ দিদি ১৯২৬ থেকে ১৯৩২ সাল পর্যন্ত প্রধানমন্ত্রী ছিলেন। মুহাম্মদ ফরিদ দিদি ১৯৩২ থেকে ১৯৪৪ সাল পর্যন্ত প্রধানমন্ত্রী হিসেবে দায়িত্ব পালন করেন। মোহাম্মদ আমিন দিদি ১৯৪৫ থেকে ১৯৫২ সাল পর্যন্ত প্রধানমন্ত্রী হিসেবে দায়িত্ব পালন করেন।

সালতানাত পুনরুদ্ধারের পর ইব্রাহিম আলী দিদি মার্চ ১৯৫৪ থেকে ১৯৫৭ পর্যন্ত প্রধানমন্ত্রী হিসেবে দায়িত্ব পালন করেন। এবং ইব্রাহিম নাসির ডিসেম্বর ১৯৫৭ থেকে নভেম্বর ১৯৬৮ পর্যন্ত প্রধানমন্ত্রী হিসেবে দায়িত্ব পালন করেন।

প্রজাতন্ত্রের সময় প্রধানমন্ত্রী হয়েছেন মাত্র একজন। আহমেদ জাকি ১৯৭২ সালের আগস্ট থেকে ১৯৭৫ সালের মার্চ পর্যন্ত প্রধানমন্ত্রী হিসেবে দায়িত্ব পালন করেন। নাসির জাকিকে বরখাস্ত করার পর মালদ্বীপে আর কোনো প্রধানমন্ত্রী নেই এবং পদটি বিলুপ্ত করা হয়েছে।

তথ্যসূত্র 

মালদ্বীপ সরকার
মালদ্বীপীয় রাজনীতিবিদ
বিমলা রমন

বিমলা রমন  একজন অস্ট্রেলিয়ান অভিনেত্রী এবং প্রাক্তন মডেল যিনি ভারতীয় সিনেমায় কাজ করেছেন। তিনি মালায়ালাম, তেলুগু এবং তামিল ভাষার চলচ্চিত্রে অভিনয় করেন। অস্ট্রেলিয়ায় জন্ম ও বেড়ে ওঠা, ২০১৬ সালে তামিল ফিল্ম Poi এর মাধ্যমে তার আত্মপ্রকাশ ঘটে। একজন প্রতিষ্ঠিত ভরতনাট্যম নৃত্যশিল্পী এবং সিডনির নিউ সাউথ ওয়েলস বিশ্ববিদ্যালয় থেকে বিএসসি ইনফরমেশন সিস্টেমে স্নাতক, রমন ২০০৪ সালে মিস ইন্ডিয়া অস্ট্রেলিয়ার খেতাবও জিতেছিলেন।

কর্মজীবন 
রমন ২০০৬ সালে কৈলাসাম বালাচন্দর পরিচালিত একটি তামিল চলচ্চিত্র Poi এর মাধ্যমে তার অভিনয়ে আত্মপ্রকাশ করেন। তার প্রথম মালায়ালম ছবি ছিল টাইম উইথ সুরেশ গোপী। তিনি ২০০৭ সালে প্রণায়াকলামে আজমল আমীরের সাথে এবং সূরিয়ানে জয়রামের সাথে জুটি বেঁধেছিলেন।

একই বছরে, তিনি নাসরানীতে মামুটির সাথে এবং রোমিওতে দিলীপের সাথেও উপস্থিত ছিলেন। তিনি মোহনলালের সাথে কলেজ কুমারন এবং ২০০৮ সালে দিলীপের সাথে কলকাতা নিউজে হাজির হন। বিমলা রমন অস্ট্রেলিয়ার সিডনিতে অবস্থিত নাটানালয় ড্যান্স একাডেমিতে যোগ দিয়েছিলেন। তিনি জয়লক্ষ্মী কান্দিয়ার অধীনে নৃত্য অধ্যয়ন করেছিলেন।২০১৬ সালের ফেব্রুয়ারিতে, তিনি অভিনেতা মোহনলালের সাথে মালয়ালম চলচ্চিত্র ওপ্পাম- এ অভিনয় করেছিলেন।

চলচ্চিত্রের তালিকা

তথ্যসূত্র 

জন্মের বছর অনুপস্থিত (জীবিত ব্যক্তি)
২১শ শতাব্দীর অস্ট্রেলীয় অভিনেত্রী
হিন্দি চলচ্চিত্র অভিনেত্রী
মালয়ালম চলচ্চিত্র অভিনেত্রী
রোশনি প্রকাশ

রোশনি প্রকাশ হলেন একজন ভারতীয় অভিনেত্রী এবং মডেল যিনি দক্ষিণ ভারতীয় চলচ্চিত্র শিল্পে কাজ করেন। তিনি ২০১৬ সালে ফেমিনা মিস ইন্ডিয়া সাউথের ফাইনালিস্ট ছিলেন। ২০১৬ সালে তেলুগু চলচ্চিত্র সপ্তগিরি এক্সপ্রেসের মাধ্যমে তার চলচ্চিত্রে আত্মপ্রকাশ করার পর, তিনি কন্নড় চলচ্চিত্র আজরামারা এবং কাভালুদারি এবং ২০১৯ সালে তামিল চলচ্চিত্র জাদা- তে উপস্থিত হন।

কর্মজীবন 
রোশনি প্রকাশ ইঞ্জিনিয়ারিংয়ে স্নাতক হন এবং অস্ট্রেলিয়ায় স্নাতকোত্তর ডিগ্রির জন্য আবেদন করেন। এই প্রক্রিয়ায়, তিনি কাভালুদারি (২০১৯) কন্নড় চলচ্চিত্রে অভিনয় করেছিলেন।

চলচ্চিত্র

তথ্যসূত্র 

১৯৯৩-এ জন্ম
কোড়গু জেলার ব্যক্তি
কর্ণাটকের অভিনেত্রী
জীবিত ব্যক্তি
প্রিয়া রমন

প্রিয়া রমন (জন্ম ১৮ জুন ১৯৭৪) একজন ভারতীয় অভিনেত্রী এবং টেলিভিশন প্রযোজক। তিনি মালয়ালম, তামিল, তেলুগু এবং কন্নড় সিনেমায় এবং মালয়ালম ও তামিল ভাষার টেলিভিশন সিরিয়ালে উপস্থিত হয়েছেন। তার প্রথম ছবি ছিল ১৯৯৩ সালে রজনীকান্ত প্রযোজিত ছবি ভালি। তার দ্বিতীয় চলচ্চিত্র, আর্থানা, আইভি শসি পরিচালিত এবং ১৯৯৩ সালে মুক্তি পেয়েছিল, মালায়ালাম চলচ্চিত্র শিল্পে তার আত্মপ্রকাশ।

চলচ্চিত্র ক্যারিয়ার 
মালায়ালাম পরিচালক জোশী তাকে ১৯৯৩ সালে মামুট্টির সাথে সাইনিয়াম- এ বিমানবাহিনীর পাইলট হিসেবে কাস্ট করেছিলেন। চলচ্চিত্র ছাড়াও, তিনি তামিল সিরিয়াল দুর্গা, বালাজি টেলিফিল্মস দ্বারা প্রযোজিত মালায়ালম টিভি সিরিয়াল কাব্যঞ্জলি ("অঞ্জলি" হিসাবে), স্বর্ণময়ুরম, পাভাকুথু এবং ওরমা ("গার্লি" হিসাবে) এর মতো বেশ কয়েকটি তামিল এবং মালায়ালম টেলিভিশন সিরিয়ালেও উপস্থিত হয়েছেন। তিনি জি তামিল সিরিয়াল সেম্বারুথিতে অভিনয় করেছেন। তিনি একই চ্যানেলে জিনস নামে একটি সেলিব্রিটি রিয়েলিটি গেম শো হোস্ট করেন।

চলচ্চিত্র

তথ্যসূত্র 

ভারতীয় চলচ্চিত্র অভিনেত্রী
ভারতীয় নারী চলচ্চিত্র প্রযোজক
মালয়ালম চলচ্চিত্র প্রযোজক
আলুয়ার ব্যক্তি
২০শ শতাব্দীর ভারতীয় অভিনেত্রী
মালয়ালম চলচ্চিত্র অভিনেত্রী
তামিল চলচ্চিত্র অভিনেত্রী
তামিল টেলিভিশনের অভিনেত্রী
মালদ্বীপে পরিবহন

মালদ্বীপে পরিবহন বলতে মূলত স্থল (রাস্তা) , জল (নৌযান) ও বায়ু ( আকাশযান) বুঝায়। দেশটিতে কোনো রেলপথ নেই।

সড়কপথ 
রাজধানী মালে শহরের বেশিরভাগ রাস্তা কংক্রিটের মুচি দিয়ে পাকা এবং কিছু রাস্তা টারমাক দিয়ে পাকা। আদ্দু শহরের অনেক রাস্তাই টারমাক দিয়ে পাকা। আদ্দুর একটি ছোট হাইওয়েকে "লিংক রোড" বলা হয়। একটি কজওয়ে তিনটি দ্বীপকে সংযুক্ত করেছে।

বন্দর এবং পোতাশ্রয় 
গান (আদ্দু অ্যাটল), মালে, স্থানীয় বন্দর কর্তৃপক্ষ।

বণিক সামুদ্রিক

মোট 
১৬টি জাহাজ (১,০০০ জিটি বা তার বেশি) মোট ৬৬ ৮০৪ GT/ ।

জাহাজের ধরন 
২০০৫ সালের হিসাবে জাহাজ সংখ্যা ১২ কার্গো, ১ যাত্রী/কার্গো, ২ পেট্রোলিয়াম ট্যাঙ্কার এবং ১ রেফ্রিজারেটেড কার্গো ১,

বিদেশী রেজিস্ট্রি 
২০০৫ সাল পর্যন্ত পানামায় 2টি জাহাজ নিবন্ধিত হয়েছিল।

বায়ু 
দ্বীপপুঞ্জে ১৮টি বিমানবন্দর রয়েছে। দুটি পাকা রানওয়ে ছিল। একটি  এর উপরে প্রসারিত । আরেকটি ছিল  মধ্যে । তিনটি বিমানবন্দরে  কাঁচা রানওয়ে ছিল । ১৮টি বিমানবন্দরের মধ্যে পাঁচটিতে আন্তর্জাতিক ফ্লাইট পরিচালিত হয়।

আরো দেখুন 

 মালদ্বীপের বিমানবন্দরের তালিকা
 ফ্লাইমে
 মালদ্বীপ
 মেগা মালদ্বীপ
 ট্রান্স মালদ্বীপ এয়ারওয়েজ

তথ্যসূত্র 

মালদ্বীপের পরিবহন
ম্যাক মোহন

ম্যাক মোহন (২৪ এপ্রিল ১৯৩৮  –  ১০ মে ২০১০) ছিলেন একজন ভারতীয় অভিনেতা, যিনি হিন্দি চলচ্চিত্রে অভিনয় করতেন।  তিনি ১৯৭০ এবং ১৯৮০ এর দশকে চলচ্চিত্রে তার খলনায়ক চরিত্রের জন্য পরিচিত ছিলেন। তিনি ডন (১৯৭৮), কার্জ (১৯৮০), সাত্তে পে সাত্তা (১৯৮২), জাঞ্জির (১৯৭৩), রাফু চক্কর (১৯৭৫), শান (১৯৮০), খুন পাসিনা (১৯৭৭) এবং শোলে (১৯৭৫) সহ ২০০টিরও বেশি চলচ্চিত্রে অভিনয় করেছিলেন।

প্রারম্ভিক জীবন 
ম্যাক মোহন ব্রিটিশ ভারতের করাচিতে জন্মগ্রহণ করেন। তিনি বোম্বে এসেছিলেন ক্রিকেটার হওয়ার জন্য, কিন্তু থিয়েটারে যোগ দিয়ে বলিউড অভিনেতা হয়েছিলেন। তিনি বোম্বের ফিল্মালয় স্কুল অফ অ্যাক্টিং-এ অভিনয় শিখেছিলেন।

কর্মজীবন 
ম্যাক মোহন হিন্দি চলচ্চিত্রে তার কর্মজীবন শুরু করেন পরিচালক চেতন আনন্দের সহকারী হিসেবে। তিনি ১৯৬৪ সালে হকিকত চলচ্চিত্রের মাধ্যমে অভিনেতা হিসেবে আত্মপ্রকাশ করেন। তার শেষ উপস্থিতি ছিল অতিথি তুম কাব যাওগে (২০১০) কমেডি চলচ্চিত্রে, যেখানে তিনি একটি ছোট ভূমিকায় অভিনয় করেছিলেন।

হিন্দি চলচ্চিত্রের পাশাপাশি তিনি ভোজপুরি, গুজরাটি, হরিয়ানভি, মারাঠি, পাঞ্জাবি, বাংলা এবং সিন্ধি চলচ্চিত্রেও অভিনয় করেছেন।

ব্যক্তিগত জীবন 
ম্যাক মোহন ১৯৮৬ সালে মিন্নিকে বিয়ে করেন। এই দম্পতির মঞ্জরী মাকিজানি ও বিনতি মাকিজানি নামে ২ জন কন্যা এবং বিক্রান্ত মাকিজানি নামে একজন পুত্র রয়েছে। মোহন অভিনেত্রী রবীনা ট্যান্ডনের মামা ছিলেন।

মৃত্যু 
ম্যাক মোহনের ডান ফুসফুসে একটি টিউমার ছিল, যা ফুসফুসের ক্যান্সারে পরিণত হয়েছিল। তিনি ২০১০ সালের ১০ মে ৭২ বছর বয়সে ক্যান্সারে আক্রান্ত থাকা অবস্থায় মারা যান।

তথ্যসূত্র

বহিঃসংযোগ 

ভারতীয় অভিনেতা
১৯৩৮-এ জন্ম
২০১০-এ মৃত্যু
ভারতীয় চলচ্চিত্র অভিনেতা
হিন্দি চলচ্চিত্র অভিনেতা
২০শ শতাব্দীর ভারতীয় অভিনেতা
স্যালি সেমুর

স্যালি সেমুর (মৃত্যু ৩ এপ্রিল ১৮২৪), ছিলেন একজন আফ্রিকান-মার্কিন পেস্ট্রি পাচক ও রেস্তোরাঁ মালিক। সেমুর দক্ষিণ ক্যারোলিনার চার্লসটনে একটি অভিজাত রন্ধনসম্পর্কীয় ব্যবসা গড়ে তোলেন এবং সেই সময়ে আফ্রিকান-মার্কিন ব্যবসার মালিকদের মধ্যে একজন ছিলেন। তিনি তার রেস্তোরাঁ এবং তার প্রশিক্ষিত পাচকের সংখ্যার মাধ্যমে চার্লসটনের খাবারের শৈলীকে প্রভাবিত করেছিলেন।

জীবন 
সেমুর থমাস মার্টিনের ক্রীতদাসী ছিলেন, যিনি তার সন্তানদের পিতাও ছিলেন। ১৭৮০-এর দশকে সেমুর মার্টিনের বাড়ি এবং রান্নাঘর তদারকি করেতেন। তিনি চার্লসটনের মাত্র দুইজন ফরাসি প্রশিক্ষিত শেফের মধ্যে একজন যিনি ইংরেজ অ্যাডাম প্রাইর দ্বারা প্যাস্ট্রি পাচক হিসেবে প্রশিক্ষণ গ্রহণ করেন। 

১৭৯৫ সালে, থমাস মার্টিন তাকে দাসত্ব থেকে মুক্ত করেন এবং তিনি সেমুর বা সেমোর নামটি গ্রহণ করেন। তিনি চার্লসটনে তার নিজস্ব পেস্ট্রি রুটি তৈরির কারখান প্রতিষ্ঠা করেন এবং ১৮০২ সালে এটি কিনতে সক্ষম হন। শহরের মুক্ত মানুষদের মধ্যে তার বেশ কিছু ছাত্র ছিল। একজন প্রাক্তন ক্রীতদাস, নিজেই একজন ক্রীতদাসের মালিক হয়েছিলেন এবং তার কর্মীদের মধ্যে দাস শ্রম ব্যবহার করতেন: ১৮০৫5 থেকে ১৮২৪ সালের মধ্যে যে কোনো সময়ে তার রান্নাঘরে ছয় থেকে নয়জন ক্রীতদাস কাজ করত। এই ক্রীতদাসদের মধ্যে একজন ছিলেন ক্লো নামে একজন আফ্রিকান-মার্কিন নারী, যাকে ১৮০২ সালে ৪০০ ডলারে কেনা এবং ফেলিক্স নামে আরেকজন আফ্রিকান-মার্কিন পুরুষ যাকে ১৮১৪ সালে ৮০০ ডলারে কেনা হয়েছিল।

তথ্যসূত্র 

১৮২৪-এ মৃত্যু
১৯শ শতাব্দীর আফ্রিকান-মার্কিন নারী
১৯শ শতাব্দীর মার্কিন নারী ব্যবসায়ী
১৮শ শতাব্দীর মার্কিন নারী ব্যবসায়ী
১৮শ শতাব্দীতে জন্ম
১৯শ শতাব্দীর আফ্রিকান-মার্কিন ব্যবসায়ী
মার্কিন ক্রীতদাসী
মার্কিন নারী যিনি ক্রীতদাসের মালিক
মুক্ত নিগ্রো
ব্যবসায় আফ্রিকান-মার্কিন নারী
আফ্রিকান-মার্কিন, ক্রীতদাসের মালিক
১৮শ শতাব্দীর আফ্রিকান-মার্কিন নারী
১৮শ শতাব্দীর আফ্রিকান-মার্কিন ব্যক্তি
মার্কিন রুটি তৈরিকারক
পেস্ট্রি পাচক
১৮শ শতাব্দীর মার্কিন ক্রীতদাস
১৮শ শতাব্দীর মার্কিন ব্যবসায়ী
১৯শ শতাব্দীর মার্কিন ব্যবসায়ী
রঘুনাথ দাস গোস্বামী

রঘুনাথ দাস গোস্বামী (১৪৯৪-১৫৮৬) বা  দাস গোস্বামী চৈতন্য মহাপ্রভুর বাণীপ্রচারক শ্রী যদুনন্দন-আচার্যের শিষ্য ছিলেন (দেখুন বিলাপ কুসুমাঞ্জলির শ্লোক ৪, চৈতন্য-চরিতামৃত-আদিলীলা অধ্যায় ১২, অন্ত্যলীলা ৬ অধ্যায়)। রঘুনাথ দাস গোস্বামী সম্মিলিতভাবে বৃন্দাবনের ছয় গোস্বামী নামে পরিচিত বৈষ্ণবগোষ্ঠীর সদস্য ছিলেন। ষড়গোস্বামী একসাথে দার্শনিক রচনা এবং রেকর্ড স্থাপন করেন যা গৌড়ীয় বৈষ্ণব ঐতিহ্যের ধর্মতাত্ত্বিক ভিত্তি হয়ে ওঠে। ছয়জনের মধ্যে, রঘুনাথ দাস তার সরলতা এবং ত্যাগের জন্য বিখ্যাত ছিলেন।

পটভূমি 

বর্তমান পশ্চিমবঙ্গের হুগলি জেলার সপ্তগ্রামের  ধনী জমিদার বংশে গোবর্ধন দাস এর পুত্র হিসাবে রঘুনাথ জন্মগ্রহণ করেন। রঘুনাথ দাস স্বাভাবিক ভোগ,সুখ, আনন্দের প্রতি বিশেষ অনাগ্রহ এবং অপেক্ষাকৃত অল্প বয়স থেকেই বেশি ধর্মীয় সাধনার প্রতি আগ্রহ দেখিয়েছিলেন বলে জানা যায়।  রঘুনাথের এই বৈরাগ্য তার পিতামাতার অসন্তোষের কারণ হয়েছিল। রঘুনাথ দাস আধ্যাত্মিক জীবন যাপনের লক্ষ্যে গৃহ ত্যাগ করতে চেয়েছিলেন। কিন্তু তার পিতামাতা তাকে বাধা দেওয়ার উদ্দেশ্যে রক্ষী নিয়োগ করে। অবশেষে রঘুনাথ দাস তার বাড়ি থেকে পালিয়ে যান এবং জগন্নাথ পুরীতে যাত্রা করেন। সেখানে তিনি তার গুরু চৈতন্য মহাপ্রভুর সাথে দেখা করেন।

পানিহাটি চিড়া দধি উৎসব 

রঘুনাথ দাস গোস্বামী যে একটি প্রধান অনুষ্ঠানের আয়োজন করেছিলেন তা হল পানিহাটির চিড়া-দধি উৎসব। বলদেবের অবতার ভগবান নিতাইচাঁদ এবং তার সহযোগীদের সাথে দেখা করতে রঘুনাথ পানিহাটিতে গিয়েছিলেন। নিতাই তাকে সেখানে উপস্থিত সমস্ত ভক্তদের চিড়া-দধি (চিড়ার সাথে মিশ্রিত দই) খাওয়াতে অনুরোধ করেছিলেন। রঘুনাথ আশেপাশের গ্রাম থেকে উপকরণের ব্যবস্থা করে এবং তার সহযোগীদের সাহায্যে দুই ধরনের চিড়া-দধি প্রস্তুত করেন। একটিতে দই, চিনি এবং কলার সাথে মিশ্রিত চিড়া ছিল; এবং অন্যটিতে ছিল মাখন, চিনি, ঘি এবং ভোজ্য কর্পূরের সাথে মিশ্রিত চিড়া।

তারপর প্রস্তুত চিড়া-দধি পরিবেশন করা হয়, এবং সবাই তা উপভোগ করেছিল।

সংযমী জীবনধারা 

কৃষ্ণদাস কবিরাজ গোস্বামী রচিত চৈতন্য চরিতামৃতের বিবরণ অনুসারে, রঘুনাথ দাস চরম ভক্তিমূলক অনুশীলনের জীবনযাপন করেছিলেন। তিনি দিনে চব্বিশের মধ্যে বাইশ ঘণ্টার বেশি সময় কাটাতেন হরে কৃষ্ণ মহা মন্ত্র উচ্চারণ করে, এবং স্বল্প পরিমাণে আহার করতেন, দেড় ঘণ্টা বা কোন দিন তারও কম সময় ঘুমাতেন। তার বস্ত্র ছিল সাধারণ ছিন্ন কাপড় এবং একটি জোড়াতালি দেওয়া উত্তরীয়।

এই প্রসঙ্গে রঘুনাথ দাস বলেছেন:

 "যদি কারো হৃদয় নিখুঁত জ্ঞান দ্বারা পরিশুদ্ধ হয় এবং কেউ পরম ব্রহ্ম কৃষ্ণকে উপলব্ধি করে, তবে সে সমস্ত কিছু লাভ করে। কেন এমন ব্যক্তি তার জড় দেহ বজায় রাখার জন্য খুব সতর্কতার সাথে চেষ্টা করে একজন পাপীর মতো কাজ করবে?"

রঘুনাথ দাস গোস্বামী জগন্নাথ পুরীতে ষোল বছর চৈতন্য মহাপ্রভুর সেবা করেছিলেন। এর পরে তিনি বৃন্দাবনে যান ১৫৪৩-৪৪ সালে  যেখানে তিনি রাধা-কুণ্ড নামে পরিচিত এক পবিত্র হ্রদে বহু বছর বাস করেন। তাঁর ভজন-কুটির বা উপাসনার স্থান আজও সেখানে বিদ্যমান এবং বহু তীর্থযাত্রী সেখানে গিয়ে থাকেন।

প্রধান কৃতিত্ব

আরও দেখুন 
ভক্তি যোগ
হরে কৃষ্ণ (মন্ত্র)
নিত্যানন্দ
গৌড়ীয় মঠ
আন্তর্জাতিক কৃষ্ণভাবনামৃত সংঘ
কৃষ্ণবাদ

তথ্যসূত্র

বহিঃসংযোগ 
 Raghunatha dasa Goswami  (radhakunda.com)
 Raghunatha Das gosai - The Gaudiya Treasures of Bengal

বাঙালি হিন্দু
বাঙালি হিন্দু সাধু
১৬শ শতাব্দীর বাঙালি
হুগলি জেলার ব্যক্তি
১৬শ শতাব্দীর হিন্দু ধর্মগুরু
গৌড়ীয় বৈষ্ণব গুরু
মথুরার ব্যক্তি
পশ্চিমবঙ্গের পণ্ডিত
পবন সিং

পবন সিং (জনপ্রিয়ভাবে পাওয়ারস্টার নামে পরিচিত; জন্ম: ৫ জানুয়ারি ১৯৮৬) হলেন একজন ভারতীয় নেপথ্য গায়ক, সুরকার, অভিনেতা এবং স্টেজ পারফর্মার। তিনি ভোজপুরি চলচ্চিত্র ইন্ডাস্ট্রিতে তার কাজের জন্য পরিচিত। তিনি ব্যাপকভাবে ভোজপুরি চলচ্চিত্র শিল্পের অন্যতম সেরা গায়ক হিসেবে বিবেচিত। তিনি তার সঙ্গীত জীবন শুরু করেন পর্দার আড়ালে কাজ করার মাধ্যমে, সঙ্গীতানুষ্ঠানে হারমোনিয়াম বাজিয়ে। তিনি দুটি আন্তর্জাতিক ভোজপুরি চলচ্চিত্র পুরস্কার পেয়েছেন। সিং প্রতিজ্ঞা (২০০৮), সত্য (২০১৭), ক্র্যাক ফাইটার (২০১৯), রাজা (২০১৯), শের সিং (২০১৯), মেরা ভারত মহান (২০২২), হার হার গাঙ্গে (২০২৩) সহ বিভিন্ন চলচ্চিত্রে অভিনয় করেছেন।

প্রারম্ভিক জীবন 
পবন সিং ৫ জানুয়ারি ১৯৮৬ সালে বিহারের অরাহ'র কাছে জোকাহরি নামক গ্রামে জন্মগ্রহণ করেন। তিনি শ্রী অজিত সিং (তার চাচা) এর কাছে গান শিখেছিলেন। তার ছোটবেলা থেকেই তিনি গান গাইতে শুরু করেন। এখন তার অসাধারণ গানের কারণে তার ভক্তরা তাকে ভোজপুরি চলচ্চিত্র ইন্ডাস্ট্রির 'পাওয়ার স্টার' বলে ডাকে।

ব্যক্তিগত জীবন 
পবন সিং ২০১৪ সালে পরিবার, বন্ধুবান্ধব, আত্মীয়স্বজন এবং ভোজপুরি ইন্ডাস্ট্রির কিছু বড় শিল্পীদের উপস্থিতিতে একটি ব্যক্তিগত অনুষ্ঠানে নীলম সিং-কে বিয়ে করেছিলেন। কিন্তু তাদের বিয়ের পরপরই, ৪ মার্চ ২০১৫-এ নীলম তাদের বাড়িতে আত্মহত্যা করেন। 
২০১৮ সালে, পবন জ্যোতি সিং-কে একটি ব্যক্তিগত অনুষ্ঠানে বিয়ে করেন যেখানে শুধুমাত্র পরিবার এবং কিছু ঘনিষ্ঠ সহযোগীরা উপস্থিত ছিলেন। তিনি ২০২২ সালে জ্যোতি'র সাথে বিবাহবিচ্ছেদের জন্য আবেদন করেছিলেন যা এখনও চূড়ান্ত হয়নি, কারণ পবন সিং এর সাথে এগিয়ে যেতে অস্বীকার করেছেন।

তথ্যসূত্র

বহিঃসংযোগ 

জীবিত ব্যক্তি
১৯৮৬-এ জন্ম
বিহারের ব্যক্তি
ভারতীয় অভিনেতা
ভারতীয় গায়ক
ভোজপুরি চলচ্চিত্র অভিনেতা
বিহারের অভিনেতা
বিহারের ভারতীয় জনতা পার্টির রাজনীতিবিদ
ভারতীয় অভিনয়শিল্পী-রাজনীতিবিদ
আরার (বিহার) ব্যক্তি
আসরানী

আসরানী (জন্ম: ১ জানুয়ারি ১৯৪০) হলেন একজন ভারতীয় অভিনেতা এবং চলচ্চিত্র পরিচালক, যার বলিউড ক্যারিয়ার পাঁচ দশক ধরে বিস্তৃত। তিনি ৩৫০টিরও বেশি হিন্দি চলচ্চিত্রে অভিনয় করেছেন। চলচ্চিত্রে আসরানী প্রধান ভূমিকা, চরিত্রের ভূমিকা, হাস্যরসাত্মক ভূমিকা এবং সহায়ক ভূমিকা পালন করেছেন। তিনি ১৯৭২ থেকে ১৯৯১ সালের মধ্যে রাজেশ খান্না'র সাথে ২৫টি চলচ্চিত্রে তিনি অভিনয় করেছিলেন এবং ১৯৭২ থেকে ১৯৯১ সালের মধ্যে তিনি শোলে চলচ্চিত্রে তার ভূমিকার জন্য সবচেয়ে বেশি পরিচিত।

প্রারম্ভিক জীবন 
জয়পুরের একটি মধ্যবিত্ত, সিন্ধি পরিবারে আসরানী'র জন্ম। তার বাবা কার্পেটের দোকান চালাতেন। তার চার বোন ও তিন ভাই; ভাইদের মধ্যে দুইজন তার বড় এবং একজন ছোট। আসরানী ব্যবসায় আগ্রহী ছিলেন না এবং গণিতে দুর্বল ছিলেন। তিনি সেন্ট জেভিয়ার্স স্কুল থেকে ম্যাট্রিকুলেশন সম্পন্ন করেন এবং রাজস্থান কলেজ, জয়পুর থেকে স্নাতক সম্পন্ন করেন। তিনি তার শিক্ষার খরচ চালাতে একাধারে অল ইন্ডিয়া রেডিও, জয়পুরে ভয়েস আর্টিস্ট হিসেবে কাজ করেছিলেন।

ব্যক্তিগত জীবন 
আসরানী অভিনেত্রী মঞ্জু বনসল-কে বিয়ে করেন। তাদের নবীন আসরানী নামের এক পুত্র রয়েছে।

তথ্যসূত্র

বহিঃসংযোগ 
 

ভারতীয় অভিনেতা
জীবিত ব্যক্তি
১৯৪০-এ জন্ম
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
ভারতীয় কৌতুকাভিনেতা
ফিল্মফেয়ার পুরস্কার বিজয়ী
হিন্দি চলচ্চিত্র অভিনেতা
সিন্ধি বংশোদ্ভূত ভারতীয় ব্যক্তি
২০শ শতাব্দীর ভারতীয় ব্যক্তি
ভারতীয় চলচ্চিত্র ও দূরদর্শন সংস্থানের প্রাক্তন শিক্ষার্থী
হিন্দি চলচ্চিত্র প্রযোজক
জয়পুরের অভিনেতা
ক্যাথরিন কাইডি ব্লেইকলি

ক্যাথরিন কাইডি ব্লেইকলি (আনু. ১৬৯৫ – ১৭৭১) ছিলেন ১৮ শতকের একজন মার্কিন ভূস্বামী এবং ধাত্রী, যিনি ৩,০০০ টিরও বেশি সন্তান প্রসব করেছিলেন বলে দাবি করার জন্য সবচেয়ে বেশি পরিচিত।

জীবনী 
ক্যাথরিন ব্লেইকলি ১৬৯৫ সালের দিকে ভার্জিনিয়ার ইয়র্ক কাউন্টিতে উইলিয়াম এবং মার্থা কাইডির কাছে জন্মগ্রহণ করেন। সে দম্পতির একমাত্র মেয়ে এবং তার দুই ভাই ছিল। ক্যাথরিন ১১ সেপ্টেম্বর, ১৭১৮ সালে তার স্বামী উইলিয়াম ব্লেইকলিকে বিয়ে করেন, যিনি একজন বণিক এবং ঘড়ি প্রস্তুতকারক ছিলেন। ব্লেইকলির কমপক্ষে পাঁচ সন্তান ছিল, যার দুই ছেলে অল্প বয়সেই মারা গিয়েছিল। পরিবারটি ভার্জিনিয়ার উইলিয়ামসবার্গের ডিউক অফ গ্লুসেস্টার স্ট্রিটের ক্যাথরিন ব্লেইকলি হাউস নামে পরিচিত বাড়ীতে থাকতো। পরিবারটি রূপার চামচ এবং ক্রীতদাসদের নিয়ে বিলাসী ও আরামদায়ক জীবনযাপন উপভোগ করেছিল। উইলিয়াম ব্লেইকলি ১৭৩৬ সালের মে মাসে মারা যান, ক্যাথরিনের তখন ৩৫ বছর বয়স ছিল।

তার স্বামীর মৃত্যুর পর, ক্যাথরিন ব্লেইকলি তার সমস্ত সম্পত্তি উত্তরাধিকার সূত্রে পেয়েছিলেন যার মধ্যে রয়েছে হেনরিকো কাউন্টিতে ৫০ একর জমি, ব্রান্সউইকের একটি মিল এবং পারিবারিক বসতবাড়ি। যদিও ঐ সময় নারীদের জন্য অর্থনৈতিক সুযোগগুলি সীমিত ছিল, কিন্তু ধাত্রীবিদ্যা একটি উপযুক্ত পেশা হিসাবে বিবেচিত ছিল।

ব্লেইকলি ১৭৭১ সালের অক্টোবরে মারা যান এবং তাকে ব্রুটন প্যারিশ চার্চের কবরস্থানে সমাহিত করা হয়। সেদিনের একটি সংবাদপত্রে তাকে "বিখ্যাত ধাত্রী" হিসাবে বর্ণনা করা হয়েছিল। ১৯৫০-এর দশকে ঔপনিবেশিক উইলিয়ামসবার্গ ব্লেইকলির বাড়িটি পুনরুদ্ধার করে এবং এটি এখন একটি ঐতিহাসিক পর্যটন স্থান।

কর্মজীবন 
ব্লেইকলি কখন একজন ধাত্রী হিসেবে কাজ শুরু করেছিলেন তা অজানা কিন্তু ইতিহাসবিদ লিন্ডা স্টার্জ বলেছেন যে এটি সম্ভবত তার স্বামীর মৃত্যুর প্রায় তিন বছর পরে হয়েছিল। ঐ সময়ে একটি সাধারণ এবং সম্মানজনক পেশা ছিল ধাত্রীবিদ্যা এবং প্রায়ই একটি পূর্ণ-সময়ের পেশা ছিল। গুরুতর জটিলতা দেখা দিলে তবে ধাত্রীরা একজন চিকিত্সককে ডাকতেন। ব্লেইকলি তিন হাজারের বেশি শিশুর জন্ম দিয়েছেন বলে জানা গেছে, যার মধ্যে মুক্ত ও ক্রীতদাস উভয়ই ছিল। ব্লেইকলি ভার্জিনিয়ার রাজধানীতে ভ্রমণকারী রাজনীতিবিদ, ব্যবসায়ী এবং অন্যান্য গুরুত্বপূর্ণ ব্যক্তিদের থাকার ব্যবস্থা করতেন, যা তার আয়ের আরকটি উত্স ছিল।

তথ্যসূত্র

বহিঃসংযোগ 

 
১৬৯৫-এ জন্ম
১৭৭১-এ মৃত্যু
১৮শ শতাব্দীর মার্কিন ব্যবসায়ী
১৮শ শতাব্দীর মার্কিন নারী ব্যবসায়ী
১৮শ শতাব্দীর নারী ভূস্বামী
মার্কিন নারী ভূস্বামী
১৮শ শতাব্দীর মার্কিন ভূস্বামী
মার্কিন ধাত্রী